
Animadvertentes quomodo sanguis caeterique 
praecipui humores stimulorum ad instar agant 
in canales per quos defluunt eorumque incitabi- 
litatem provocent ; pensitantes quomodo liquida 
ipsa influxum externarum potentiarum sentiant, 
et mutationes in intima eorum compositione, 
quin ab anteriori solidorura influxu adficiantur, 
sustineant; cognoscentes dcmum quomodo haeo 
ce solida in specifico ipsorum incitamento ob su- 
perventas in crasi liquidorum alterationes que- 
ant perturbari; dubiura sponte oboritur an haec 
fluida qua substantiae per se existentes sint con- 
sideranda, atque activitate vitae ipsorum ad in- 
tegritatem corporis organisati conspirantia , vel 
omni principio vitali exuta respicieuda, ep fluidis 
in natura bruta circulantibus aequiparanda sint, 
aptaque motubus eo solum deveniant quod me- 
chanicura aut vitalem impulsum receperint. 

Huic dubio, docti aevi praelapsi phjsiologi lo- 
cum non concessisse videntur, vel operam ad 

hanc quaestionem evolvendam non contulerum, 
quia in sanguinis circulatione, in ejus secretione 
in alios huraores, in ejus conversione in solidum 
vivum, nil nisi mechanicos impulsus, transitus 
per canales luminis praestituti, vel datae confi- 
gurationis, mutationes per simplicissimas chemi- 
cas operationes videbant. Cum vero ideae vitae 
a Brunone traditae amplioris adplicationis su- 
sccptibiles fuere, cum physica corporis humani 
viventis alio subadspectu considerata est, investi- 
gatio, de qua sermonem habemus, locum habuit. 

. Verae autem finnaeque conclusioni deerant 
facta, hinc, quamvis a Malpighio in posterum 
possideretur cognitio sanguini globulos rubeos 
inesse, quamvis deinceps infusoria spermatica 
visa sint nihilominus arguraenta satis tuta pro- 
stare haud creditum est ut una constituerelur 
sententia, et praeter argutas theorias nil solidius 
habebatur. 

Tandem recentes veterura inventorura san- 
ctiones, momentosaeque additiones tum in Gal- 
lia cum in Italia de sanguine caeterisque praeci- 
puis humoribus in animalibus circulantibus in- 
stkutae luraen maximum attulerunt, et quaestio 
ulterias impulsa est; et quamvis non omnes pby- 
siologi in eandem concesserint opinionem, fateri 
tamen opus est contraria argumenta infracta et 
penitus nulla evasisse. 

Rapidus praecipuorum quaestionis capitum 
conspectus, compendiata nonnullarum observa- 

tionura expositio, hujusce libelli argumentmn 
constituunt,quo cum nihil ulterius «mihi exhibere 
quam publicum recurrentis mei erga vos, Profes- 
6ores praestantissimi, obsequii testiraonium tri- 
buere proposui. 

Celeberrimus Professor Tommasini sexta sua 
in physiologiae praelectione, de fluidorum vitali- 
tate disserens sic ait: w La vita, T eccitamento 
» dei solidi puo concepirsi solo che vengano sti- 
» molati dai fluidi che non abbiaa ricppure par- 
» tecipato ancora degli efletti della vita animale. 
» Nel sangue dunque per cio solo che irrita ed . 
» eccita a vi««ere i vasi, non puo ravvisarsi una 
» vita paragonabile a quella del solido. II sangue 
» stesso e gli altri umori lungi dall* avere orga- 
» nizzaziohe alcuna, allora appunto si organiz- 
» zano quando solto 1'influenza dei stflidi, di- 
» ventan solidi anch* essi ». 

Si sanguinem qua stimulum duntaxat respi- 
cimus, ad veritatem prope haud accedemus, qua- 
propter ut praefato argumento debita tribuatur 
exceilentia, oporlet videre quoque in sanguine of- 
ficium parandi atque adsidue suppeditandi mate- 
rias homogeneas, continuas jacturas cujusvis par- 
tis fabricac animalis reparaturas. Quod si sanguis 
sua vice in partes agit per quas decurrit, atque tali 
in actu congruus est profecto stimuius speciflcae 
eorum vitae, illico etiam reagere debebit sub ea- 
rundera actionem ut ilias subeat mutationes qui- 
bus est obnoxius, m quibus praeclarus auctor vi- 

tae characterem inveniet: revera si sua senten- 
tia adest, ubique mutatio ibi motus est, motus- 
que, cum non sit unum cum incitamento, chara- 
cter distinguens tamen et expressio minus ambi- 
gua est; si teste ipso illustri Tommasini et cla- 
rissimo Medici, incitamentum et vita in motum 
consistunt, absurdum quidem non erit dicere: 
mutationes quibus sanguis subjicitur variis in 
elaborationibus organorum in quae adfluit eo 
ipso quod per motum exercentur incitamentum 
aut vita adeo conspicuae partis nostrum sunto. 

Quibus positis quaenam responsio dari possit 
ratiocinationi Blumenbakii ubi adserit nullam 
utilitatem hauriri ad vitam fluidorum defenden- 
dam qupd solida valeant nutrire. Germinant, in- 
quit ille, et crescunt nonnullae plantulaequae in 
aqua solura immerguntur, quamvis nemo aquae 
vitalitatem spectare cogitet. Nemo certe aquam 
vitalitate instructam supponet quousque aqua re- 
maneat; ubi vero statira ac ductulis plantae ab- 
sorbeatur, ab ipsis elaboretur et in succum ejus- 
dem nutricium convertatur, quis non vrdet con- 
ditiones in quibus antea erat esse mutatos? qua- 
re vitalis et vivens non respicietur quamvis 
forsan non adeo diversa a pristino statu, sirnpli- 
cissima vegetabilium vita rite pensitata? 

Tommasini proprium sequitur argumentum 
ob oculos cum Blumenbakio ofierens partes ani- 
males vitalitate positiva donatas lenle gigni, ]en- 
teque crescere et reproduci, sanguinem contra 

perpetuo renovari, largissimasque humoris hujus 
jacturas maxima facilitate et celeritate repararj. 

Nescio num plerique Medici plurimique non 
Medici in lianc postremam sententiam concede- 
re possint. Ego contra autumo neminem late- 
re quam sit lenta et difficilis corporis restaura- 
tio, et consequenter sanguinis renovatio, si cor- 
pus ipsum per morbos haemorrhagiis copiosissi- 
mis fuerit obnoxium, aut ab arte salutari stre- 
nue san^uine destitutum ; et nemo certe condi- 
scipulorum meorum dissentiet, si aegram recor- 
datur quae anno mdcccxxxv. in clinico medico 
superiori decumbebat sub N.° IX., quae propter 
profusam et reiteratam metrorrhagiam in lacry- 
mabilem lapsam cachexiam tardissime symbolam 
aptorum remediorum recepit ; ergo in lenta ge- 
neralione, lentoque augmento et reproductione 
clarissimus Audor unum vitae characterem re- 
ponit, fluit inde aperte hunc characterem san- 
^uini solidorum ad instar esse tribuendum. 

Prosequitur: aQuesla facilila dei fluidi anima^ 
» li, a riprodursi ed a cangiarsi, se non e uno 
» dei piu forti argomenti contro la Joro organiz- 
» zazione e la loro vilalita, e almeno un caratte- 
» re opposto alle condizioni conosciute del soli- 
» do organizzato » . 

Datur ergo liquida solidis facilius mutari et 
reproduci : potius quam argumentum eorum vi- 
talitati contrarium, nova emergit analogiae caus- 
sa inter ipsos et solidos. — Quamvis calculus 

Johanuis Bernulli exactum non esset, corpus 
nempe nostrum omni triennio ex integro reno- 
vari, certum tamen est entia omnia organisata 
in quavis eorum parte consumi et reproduci 
quousque vivant; certum insuper est hosce coo- 
sumptionis et reproductionis processus in reia- 
tione cum vi cohaesionis partium in. quibus eve- 
nit esse; hinc tam solida quam fluida eidem legi 
submittuntur, rapidiorque lentiorve processus 
quo phaenoraenum hoc completur essj^X^aJein^. 
differentiam et multo minus oppositionem con- 
stituunt. 

Ulterius idem Tomraasini ideas vitae flui- 
dorura propugnare perseverat, aniraadvertendo 
haecce non putrescere quousque in aniraali vivo 
detineantur. « Non mi pare, ait ipse, che i pa- 
» trocinatori della vita dei fluidi molto aggiun- 
» gano ai loro argomenti, quando asseriscono 
» che i fluidi aniraali per la propria vita si pre- 
» servanp dalla putrefazione. Anche senza ricor- 
» rere con Bluraenbak ai continui cangiameati 
» che subiscono questi liquori, al moto costanle 
» ed alle incostauli aggiunte e sottrazioni che 
» in essi succedouo, mi pare che la loro integri- 
» ta possa guardarsi come il prodotto deirecci- 
» tamento dei solidi » . 

Ast quoraodo portentosus hic solidorum in- 
fluxus percipi posset ubi fluida aliquo vitae gra- 
du non praestarent ? quoraodo solida haec fluida 
custodireut atque defeuderent, dum quaevis alia 

substantia solida slt an fluida, ubi non adsimile- 
tur, ab organismo expellitur, dum in adsimila- 
tione dala solum crasis, dala solum compositio 
videri non vellit et vita denegetur? quaenam dif- 
ferentia quae hanc custodiam pro humoribus ad- 
similatis defendat remanebit. 

Nequc hisce quivis influxus solidorum in flui- 
da refellitur ita ut haec vita gaudeant ulla absque 
solidorum relatione ; atlmitlere lamen opus est 
reciprocam actionem, eo pacto, quo fluidum pro- 
pria natura incitamentum solidi prpvocat, jactu- 
ras quas subit restaurar, sic solidum eliam in 
fluidi incitabilitatem actionem exerit, ipsius in- 
tegritatem tuetur; exsurgunt inde motus illi, il- 
laeque mutationes quae vitam eorum expri- 
munt. 

Adsertio facto probatur: quo magis evehitur 
vita, eo magis sanguineura systema complicatur; 
in nervis perfectior vitae expressiosita est, alque, 
ad illosprae ceteris corporis partibus uberior san- 
guinis adfluxus: sic adaucta animalis energia 
sanguis densior coioraliorque fit, viribus culla- 
beutibus dilutior et pallidior; lac, sperma in aug- 
mento vei decremenlo activitatfs duclulorum 

■ 

diflerentes qualitates adipiscuntur. 

]Xeque comparationem alimenta inter (quae in 
primis vita praedita nequeunt suppoui) sano in 
ventriculo e spontanea degeneratione praeser- 
vata, et sanguinem, qui ab arteriarum integrilale 
servatur muitum, contra quae exposila sunt, in- 

terest.— Quamvis enim alimenta vita instructa 
non censeantur, tamen ut ad digestionem apta 
sint ad organicam naturam debeut pertinere, 
neque gradum quemvis praecedentis putrefa- 
ctionis substinuisse, aliter si esset indigesta, et 
nocua remanerent; data quoque ventriculi ia 
quod ingeruntur robustissima activitate. — Insu- 
per ut a putrefactione praeserventur, neque eo- 
rum sanitas, neque ventriculi fortitudo simul 
consideratae non sufficiunt, sed necesse est, ut 
succis animalibus,nempe salivae etsucco gastrico 
commisceantur, quorum ope primum illum ani- 
malisatiouis gradum adquirunt sine quo non 
tolleraren tur, et revera, si quavis ratione vitietur 
saliva aut imminuatur,si copia et qualitas humo- 
ris gastrici alleretur, fil Ut vitalis eorum influxus 
vel imminutus, vel aboletus, ventriculi robur au- 

* 

fertur, praevalent vires physicae et chemicae, et 
. bonae loco digestionis abnormis exoritur dege- 
neratio. Non ergo venit phaenomenon imputre- 
scentiae sanguinis cum altero ciborum in ven- 
triculo detentorum comparandum, eo quod hoc 
potest aut non fieri, et ubi fiat a liquidis, nisi vi- 
vis,certe vitaiitate calidisatque animalisatisprae- 
sertim dependet. 

Si verbo, omnino citatam praelectionem lecti- 
temus, innotescit doctissiraum Tommasiui san- 
guini caelerisque humorihus vitae qualitates de- 
negavisse, eo quod non potuerit ipsis ullam or- 
ganisationis speciem tribuere ; sed specificam 



Digitized by 



• i5 

tantum compositionem ob quam ab aliis flui- 
dis mortua in natura ' circulantibus veriiant di- 
stinguendi: revera vitalitatis liquidorum argu- 
mentum propugnans quod a niucositate om- 
nium partinm foetus primis in vitae momentis 
desumptum, supponit ipse hasce partcs vel ad- 
huc vitalitate destitui ubi eorum substantia in 
terminis materierum praeparatarum ad sub- 
eundas novas formas adhuc detinetur, vel in 
ipsis recondi, quamvis ob oculos non cadat, 
quaedam organisatio illius integri embrionis 
comparanda, qui primis temporibus etsi cuncta 
partium organisatarum elemento capiat, gela- 
tinosus adparet. — Hoc est ac si adsereretur 
non fluiditatem sed organisationis defectum ob- 
staculum sistere ineluctabile ad vitam humorum 
admittendam; ast quoniam, sicuti erit infra vi- 
dere, organisalio admitti non posse quin sen- 
suum testimonium denegetur ; quia praeterea in 
ipsis incitabile et incitatum compertum habui- 
mus, fluit inde characteres ab eodem clarissimo 
auctore necessarios ad vitam constituendam ha- 
bitos in sanguine caeterisque nobilibus htimori- 
bus non deesse. 

Egregius quoque Professor Laurentius Marti- 
ni, acerrimus vitalitatis liquidorum est inimicus, 
et ipse obstaculum ineluctabile defectum organi- 
sationis considerat. — « Vita, ait ille, suppone 
» organizzazione : gli umori jnon sono organiz- 

» zati; dunque non sono vitali » (i)-— Attamen 
hujusirtodi post conclusionem ac si multum di- 
xisse crederet addit: se in sentenliam eorum 
qui vitam fluidis tribuunt esse concessurum, ubi 
vitam humorum illum nuncupent statuni in ip- 
sis inductum atque servalum ab influxu solido- 
rtim in quo legibus pbysicis et chemicis subtra- 
huntur. 

Cui ratiocinationi perillustris Medici nos re- 
spondebimus opinione, qui etsi recentiora igno- 
sceret experimenta ad veritatem tamen propius 
accedebat. « Per me, inquit, la vita risulla pros- 
» simamente da due condizioni: daireccilamen- 
» to e dalla riproduzione. II primo non e, n£ pu6 
» essere nel sangue mancante d'organizzazione, 
» ed e mancante d organizzazione perch£ £ liqui- 
» do, siccome ho detto parlando degli umori. La 
» scconda ossia hi riproduzione non sipuo af- 
» fatto escludere dal sangue, perdendo esso sem- 
» pre a raotivo delte operazioni stesse del corpo, 
» del quale forma parle la propria materia, e 
» sempre acquistandone per conservarsi nella 
» crasi, o composizione necessaria a sostenere la 
» vita, di modo che sarebbe a dedurne che il 
n sangue ne & privo del tutto di pita y nd gode 
» una vita uguale a quella dei tessuti, iJ che 

— 

• ■ g m t 

m • , 

(i) V. L«ioni di Fisiologi. di Lorento Mtrtini. L«l XXXIV. 

w poi sarebbe il medesimo che il dire, che il 
» sangue vive una vita piu semplice^ un prir 
» mo grado o modo di vita, la quale poi divieue 
» compiuta, intiera e pcrfetta, quando patiti i 
» dovuti cangiamenti si trasformi in solido orga- 
» nizzato. » 

Vita profecto obscura longeque ea nervi, mu- 
sculi ctc. minus excellens, ast non minus clara, 
ei evidens illa admittitur poljrpi, monadis, tex- 
lus cellularis et ossei pilorum ct unguium quam- 
vis forsan multo obscurior sit. Quod si theoricis 
hisce investigationibus mens nostra recedat, si 
absque praejudicio ad naturam coilvertatur , si 
niirificum generalionis processum ipsi oflfcratur, 
argumeutum hauriet inde ad vilam fluidorum 
defendendam momenlosum. Recentis in fructu 
conceptionis nil nisi Jiquida plus minusve consi- 
stentia reperiuntur, dobinc consolidantur et par- 
tes organicae integrum animale componentes 
fiunt; — nutritib aulcm, incrementum, organi- 
satio consequa vitam supponunt^ ergo humores 
primis in periodis conceptionis vivunt ; et si eo 
tempore vivunt, viventes in posterum quoque 
sunt relinendi. 

ISiliiloniiniis clarissimus Martini tanto ratio- 
cinii roburi hiscc dumtaxat respondet: suis in 
theoriis a misteriis se nunquam procedere, a te- 
nebris non exire ut densioribus tenebris transi- 
tus aperiat, ignorare penitus quomodo gencratio 
fiat, pariterque ignorarc qua ratione, ul vila hu- 

morum demonstretur a generatione ipsa profi- 
ciscatur. 

Sed cum ad hujus vitae demonstrationem 
phaenomenon generationis infertur, nulla ex 
parte pertingitur quod ipse adpellat misterium, 
modus nempe quo evenit; non disquiritur nisi 
de intima fructus conceptionis natura, qui pro- 
fecto in primis viiae momentis fluidus est, neque 
interest nostri scire num vilae principium a legi- 
bus physicis dependat, vel potentiam superiorem, 
supernaturalem intercessionem postulet, quae 
conditio esset necessaria ut misterium adpel- 
leretur. 

* 

Observationes microscopicae in sanguine 
aliisque humoribus animalibus institutae. 

In quadam nota Gallorum interpretum libri 
cui titulus: Manuale cV anatomia generale De- 
scrittiva e Patologica eruitur, C. H. Schulz re- 
center conatus est dcmonstrare sanguinem non 
constitui a globulisin sero natantibus, sed homo- 
geneam efibrmare massam, quae in infinita cor- 
puscula invicem et in parietes vasorum energi- 
cam actionem exercentia dividitur ita, ut iuvicem 
adtrahantur, vel potius simul confundantur at- 
que deinceps novitus efformantur. Haec se se 
destruendi et recomponi idoneitas est continua. 
Hujus medici observationes Dutrochet iterum 
instituit, et in dubium revocat ipsas, ab optica 
hallucinatione solum desumptas adserens. Ast in 

diario cui titulus: Bull. delle Scienze Med. Vol. V, 

pag. a55 hujus ph^ysiologi diversa opinio depro- 
mitur. Maleria liquida, inquit, entium organisa- 
torum solidis saepius componitur globulis sero- 
60 in liquido elVusis, qui datis circumstantiis in 
conjuuctionem tendunt ut ipsorum aggregatione 
solida elTorment. Talia sunt sanguis et lac, qui 
textus non sunt, scd ut fiant valde disponunlur. 
Doellinger quoque, fertur, hypothesim globulo- 
rum in sanguine natantium rejecisse, ast dein- 
ceps reiteratas post observaliones admisisse. Ju- 
xta ipsum sanguis nomine fiuidi improprie insi- 
guitur, quod non aquac ad instar defluit, sed 
minutissimi ad instar sabuli cleps^ydra detenli. 

Diligentissimus Doclor Crescimbeni Bono- 
niensis et una cum illo aliqui urbis illius medici 
capti desiderio funditus cognoscendi facta insu- 
per memorata quanti essent momenti, et cum 
aliunde scripla Schulz et Dutrochet ad rem sibi 
comparare non potuissent, semetipsos ad seriem 
observalionum instituendam contulerunt, de qui- 
bus lineas nonnullas sum expositurus. 

Primae observationes in sanguinem arterio- 
sum e carotide bovis prosilientem institutae sunt. 
Sanguinis hujus gulta tersissimo vitro imposita, 
et sub objectivo microscopii collineato, haec gut- 
ta sanguinis distinctis ipsis duabus substantiis 
essentialiter diversis adparuit ; quarum una glo- 
bularis et temporis spatio irrequieta quosdam ob 
motus qui adtractionis et repul&ionis oculo visi 

2 

gunr, ductilis altcra, liomogenea, globulisque qui- 
bus prima constabat interposita, ita ut ipsos si- 
mul conjungeret et spatia ipsos inter obtinentia 
adimpleret. Pauca motus hic perduravit momen- 
ta, et quamvis deinceps globularis species non 
evanuerit omnia in quiete composita sunt. Tunc 
digiti extremitate eadem substantia contra vi- 
trum compressa est, ambaeque praefatae substan- 
tiae manifestius conspicuae evasere, globuli enim 
discreti stetere et substantia interposita utpote 
quae fere tota in vaporem abierat perlevem in 
vitro opacitatem tantum relinquit. 

Exposita nuper differentia ipsis magis magi- 
sque inclaruit alteri sanguinis guttae priusquam 
conglutinaretur pauxillum aquae purissimae ad- 
dentes. Extensa super vitrum et observata, glo- 
buli disjuncti magis visi sunt, aliaque substantia 
a priore valde diversa, nempe multo magis pel- 
lucida, forsan quod in aqua esset soluta, globuli 
autem sphaerici, pellucidi, punctum opacum in 
centro tantum gerentes, semper adparuerunt. 
— Eaedem indaginesinsanguineui venosum ejus- 
dem bovis inslitutae sunt, ullaque alia differen- 
tia est reperta quam minor globulorum numerus 
et uberior substantiae gelatinosae quantitas: co- 
lor autem densior et opacior inspectus est. Post 
njrcthemerum reiteratae in eundem sanguinem 
observationes, quoad differentiara figurae eaedem 
consequentiae processerunt. 

Pluries experimenta alia quoque in animalia 

tentata sunt, et quum mentis praeoccupationem 
et sensuum imbecillitatem semper suspicerent, 
valentes observatores aliorum medicorum obser- 
vationem coosulerunt, qui nihil falsi aut novi 
invenerunt. 

Idein sanguis bovinus in vasculum collectus 
et frustulo papyri opertus per decem et octo diet 
in temperatura io.° R. servatus est. Quo tempo- 
ris spatio lapso, sanguis acutum ammoniacalem 
foetorem illi cadaverum similem manabat, agita- 
tus gutlam aliquam rubeo-dilutam adhuc fluere 
sinebat, et particulae ipsius microscopio iterum 
subjeclae sequentes exhibuit differentias. Quam- 
vis liquor cunctis suis in partibus homogeneus di- 
ci non posset, globulos tamen discretos ita non 
offerebat ac in sanguiuc luniante et multo mi- 
nus motus illos exagitatos: paullo post per aeris 
actionem exsiccatus est et quum chemicam ali- 
quam pateretur mutationem, duabus in substan- 
tiis distinctis (quarum una diaphana et rubro- 
flavescens, opaca aitera et nigricans tenuissimi 
musci ad instar arborescens aut semper suis in 
partibus aequabilis et reguiaris) se se obtulit. 

Ab invcstigationibus in sanguinem alios ad 
humores deventi sunt. 

Bilis nulium ostendit globulum ; ejus adspe- 
ctus substantiae est homogeneae, coloris flavo- 
viridis, paliida, pellucida ac si oleum vcgetabile 
depuratum esset. 

Humor aqueus omnino pellucidus ct homoge- 

neus, limpidus sicuti aqua absque ulla globulo- 
rum specie: vitreus quoque globulos non exhi- 
buit. Crystallinus oblique ad axem ejus figurae 
sectus strata quibus componitur patefecit, sed 
nil aliud. 

Synovia globulorum indicium non suppedita- 
vit, et liqnorem ovi albumen aemulantem retulit. 

Sperma canum, cuniculorum duabus constare 
substantiis visum est ; altera diapbana, liquida, 
altera fluida et corpusculis composita, quae per 
aliquot temporis spatium motum ostenderunt 
illi sanguinis similem adtractionis nempe et re- 
pulsionis. Illa autem corpuscula in hoc ab illis 
sanguinis differebant, quod majori volumine et 
minori essent frequentia, et sub motu imaginem 
choreae pilularum sambuci in scypho electrisato 
ostendebant. 

Lac vaccinum quousque tepens globulos mo- 
biles illis sanguinis volumine majores exhibebat. 
Post nycthemerum globulorum loco flocci sub- 
stantiae densioris et opacae in liquido seroso na- 
tantes deprehensi sunt. 

Saliva omnino peliucida. Mucus nasalis densus, 
opacus, striatus, globulis destitutus. 

Professor quoque Poggioli Romanus hasce in 
sanguinem investigationes suscepit conspexitque 
globulos, et quemdam motum sensibilem ra- 
pidissimum continuae conjunctionis instanta- 
neaeque separationis. 

Italicae hae observationes, quas praetuli eo 

quod in carum brevitate plurimas a^nca in Gal- 
lia institutas luculenter confirmant, e*rae haben- 
dae essent et ab ipsis, relate ad principia, sanis- 
simae dcducliones inferri potuissent, opporLuni- 
tas autem quae mihi occurrit observandi cgomet 
quae ab aliis acceperam et inveniendi eadem 
producta majorem in me certitudinem peperit. 
Sanguinem venosum hominis, arLeriosum et ve- 
nosum volucrum observavi, motum velocem mi- 
raLussum, quinon plani inclinaLioni, siculiprius 
suspexeram, erat tribuendus, eo quod quaque 
versus vigebat. Inluitum in globulorum substan- 
tiara irnpuli et duplicem cognovi ; interna aUera 
vesicularis, altera externa et membranacea, pri- 
ma miuus quam secunda pcllucida. Diversis in 
sanguinis speciebus nullam deprebendi difleren- 
tiam, illa excepta: in avibus nempe ovalis esse 
figurae globulos, in homine imperfecte sphaeri- 
cos. — Post sanguincm alios humores observa- 
tioni subjeci : lac globulos motu praeditos exhi- 
buit, sperma corpuscula quorum structura anj- 
malcula esse amplissime demonstrabat, eorum 
enim massae ovoidis surculis caudae ad instar 
duplex longitudine relate ad corpus et continuo 
oxiiians adjungitur. — Saliva, BiJis, Mucus etc. 
nullum globulum praesetulcrunt. 

Cuncti itaque humores examini subjecti in 
duas classes veniunt dividendi: alii nutritioni 
corporis et speciei reproduclioni dicali, alii ex- 
crementitii vel ad secundarias functiones, illi si- 

miles quas substantia vita carens sustineret ad- 
comraodati : primos duabus constitui partibus vi- 
dimus, unam videlicet liquidam et inertem, alte- 
ram solida m, compositam et motu gaudentem : 
secundos materia homogenea constare. 

Modo sic doctissimi praefati observatores ani- 
raadvertunt: teste Anthelmo Richerand, prae- 
cipua differentia quae corpora viventia a nou 
viventibus distinguit in compositione primorum 
et homogenea compage secundorum consistit: 
si frustulum lapidis frangatur quodque fragmen- 
tum in ejus natura caeteris perfecte simile 
erit, atque in figura et voluraine tantum differet ; 
si fragmenta in pulvere redigantur quisquis pul- 
visculus carbonate calcis constabit; divisio con- 
tra vegetabilis aut animalis partes heterogeneas 
et dissimiles ostendit. 

Quam sententiam cum ipsi veritati oranino 
consonam censeant, opportunam valdopere ad 
eorum criterium de humorum conditione et 
praesertim de eorum organisatione et vitalitate 
firmandam inveniunt, prout ipsi homogenei vel 
helerogenei in eorum constitutione offeruntur. 

Sed hoc praeter argumentum non mihi debi- 
lius illud a motu in corpusculis permanente 
etiam postquam fluidum a vivo organismo educ- 
tum est desumptum videtur. 

Revera globuli iili, duobus nisi motubus que- 
unt moveri;aut ope influxus a solidorum vita in 
ipsis depositi, aut per vitam propriam. — San- 

guine, spermate, vitelo ovi qua substantiae vita 
destitutae consideratae,non intelligo qua ratione 

diuturnus earum motus explicari possit, statim 
ac desinit actio immediata potentiae moventis. 
Mortua in natura nullum prostat exemplum : ve- 
rummotusexemplumin natura organisataquam- 
vis vita abierit adest, nempe palpitalio cordis 
motusque peristalticus intestinorum. Horum au- 
tem motuum vel nervorum activo influxu etiam 
post mortcm ratio reddatur, vel a consuetudine 
quam partes contrahunt pro determinata mo- 
tuum specie derivetur ultima motus causa, in rea- 
ctione cordis et intestinorum potentiae quae ipsa 
stimulaverit, et hinc in eorum organisatione re- 
quirenda semper erit. 

Si ergo motus corpusculorum sanguinis alio- 
rumque humorum ab influxu vitae solidorum 
sit repetendus, annuere quoque erit necessum de 
eorum organisatione et vita. Ubi vcrum in actio- 
nem vitam jam extinctam revocare uon luberet 
concedere opus est globulos vita propria move- 
ri. — Quod si vitae hujus obscura manifestatio 
unica essct caussa quae ad ipsam negandam nos 
deLerminaret, incontrariam sententiam concede- 
mus organisationem et vitam postremorum an- 
nulorum catenam entium animalium respicien- 
tes. — k Si nous, ita Richerand, passons du ve- 
» getal an polype qui forme le dernier anneau 
» de la chaine animale, nous trovons un sac de 
» substance molle, sensible et contractile dans 

» loules ses parlies, une vie et une organisation 
)> au moins aussi simples que celles de la plante. 
» Les vaisseaux qui charrient les liquides, les fi- 
» bres contractiles, les trachees, qui donnent ac- 
» ces a Tair atmospherique, ne se voient plus 
» d*une mauiere distincte dans celte substance 
» presque homogene. Aucun organe n' est spe- 
» cialement destine a la reproduction de Fespe- 
» ce. Des humidites suintent a la surface interi- 
n eure du sac, ramollissent et digereut les alimens 
» qui s'y trouvent; toute la masse s^en imbibe 
» et s'en nourrit, apres quoi le sac se contracte 
» de lui — merae et vomit le residu de sa di- 
» gestion. » 

« L'independance mutuelle des parlies est ab- 
» solve et parfaite: coupes V animal en plusieurs 
» morceaux il renoit autant de fois qu'il est cou- 
» pe, et chacune des parties en lesquelles cette 
» sections le partage forme un nouveau polype 
» organise et vivant comme celui dont il a ete 
» separe. Ces animaux gemmipares jouissent a 
» un degre plus eminent que les vegetaux de 
» )a faculte de senlir et de celle de se mouvoir; 
» leur substance se dilate s^alonge et s'epanouit 
» ou bien se resseme et se contracle suivant le 
» genre d'impression qu'ils gravant. » . . . . 

Et hujusmodi viiae gcnus plus minusve illi 
humorum simile est. 

INihiiomiuus, quaecumquc organisatio, quae- 
cumque vita contendatur, merae hallucinaliones 

delirantis phantasiae repetitae semperque iden- 
ticae observationes sustineantur, illegitimae et 
falsae deducliones judicentur; his omnibus dum- 
modo unum nobis expliceUir phaeuomenon su- 
mus adsensuri. Scilicet quomodo sanguis a con- 
ditione materiei passivae et morluae ad exlremi- 
tatein arteriosam nutrilioni inservienlem per- 
venlus prosiiiat de repente et ad condilionem 
solidi vivenlis evehalur. Jntelligi potest qua ra- 
tione globuii sanguinis jani ab initio viveutibus, 
quum eo magis ab influxu organi cui adfluunt 
elaboranlur et modificent ur, novas elatioresque 
facuitates vitales adipiscanlur, diflicile autem erit, 
non dicam explicare, sed ne intelligere quidem 
atque auimo concipere quomodo sanguis, cum 
eit, sicuti alii arbilrarentur, materies adhuc or- 
ganisatione et vita destituta ad illum deductus 
terminum organisatus et incitabilis immediate 
fieri possit. Reliqui modo est ut facta ioquantur 
et raliocinia quae illis ducibus sponte fluxere. 
Magis ergo naturae erit cousentaneum reri: in 
chylo prnnum humorum nostrum organisationis 
et vitae gradum incipere; hanc in sanguine cre- 
scere et inajorem in extremilatibus capillaribus 
nutrilioni inservientibus, in vasibus spermaticis 
et illis ovariorum fieri eo quod elementa ibi ar- 
cani illius atque mirandi operis complentur per 
quod species susteutantur et reproducuntur. Gra- 
datim procedit natura, hinc si quaevis particula 
nostris adjecla textubus organisata et vitalis est, 

quod profectohaudcontendetur/animadvertentes 
euccessivas mutationes ordine inverso quas mo- 
leculae passae sunt ex eo in quo ab absorbenti- 
bus in forma chyli sunt eductae,organicas et vi- 
tales ab eo usqtie fuisse, et sanguini, spermali 
aliisque primariis humoribus characteres organi- 
6ationis et vitae stricte consideratos omni jure 
tribuendas esse, nemo ibit iuficias. 



THESES DEFENDENDAE. 

L 

Sanguis in pulpa nervea conditiones detinet ob quas 
incitabilis fit. 

u. 

Non dantur remedia specifica, eorum autem facul- 
tas clcctiva admittenda. 

III. 

Sales chininae per mcthodum dermoideam organismo 
admoti, eamdcm ac per intcrnara in morbos periodicos 
virtutem exserunt. 

IV. 

IVarcotismus a circulo adaucto procedit, et hinc a con- 
gestionibus iti vasis cerebri dependet. 

V. 

Scabiei inoculatio vesicantibus et rubcfacientibus, ad 
moibos internos ab ipsa procedentibus debellandos, uti- 
lior. 

VI. 

Morbus peculiaris, qui scrophulae denominatione insi- 
gniri mereatur, deest. 

VII. 

Dantur phlogoses latentes quae speciem morborum 
asthenicorura exhibent. 

VIII. 



Actio mechanica remediorum a djrnamica nunquam 
sejungi potest. 

IX. 

Certum indiciura mortis putredo est. 

X. 

Male judicantur omnes paralyses indolis inflamma- 
toriae. 

XV 

Utilitas electricitatis in morbis non nulla. 

XII. 

Febris continua non semper declarat morbura phlogi- 
iticum. 

